Portugal avat, gant he rouanez Maria Iañ, a glaske chom neptu, evit gwareziñ he c'henwerzh gant an div vro. Met Napoleon a felle dezhañ lakaat da darzhañ an emglev etre Saoz ha Portugal ha serriñ perzhier Portugal ouzh al listri hag ar c'henwerzh saoz, ha derc'hel a reas war roue Spagn evit ma'z afe da aloubiñ e amezeg, rak abaoe feur-emglev San Ildefonso (1796), hag a oa kuzh, e oa dorn-ha-dorn Spagn ha Bro-C'hall a-enep Bro-Saoz.